ક્લાઉન ઉર્ફે જોકર તો સર્કસમાં હસાવવા માટે હોય, રાઈટ? એ કેવી રીતે બાળકોનો વિલન બની શકે? પણ સ્ટીવન કિંગે આઉટ ઓફ ધ બોક્સ વિચાર્યું કે એકચ્યુઅલી નાના બાળકો માટે ક્લાઉન કે જોકર ભડકામણું કેરેક્ટર છે. મોટા ડોળા હોય, લાલ હોઠ ને સફેદ ગાલ ચીતરેલા હોય, તડકભડક કપડાં પહેરેલા હોય, ચીસો પાડે ને અટ્ટહાસ્ય કરે! જે.કે. રોલિંગની પહેલા જેનું નામ ન લઈ શકાય એટલી હદે ટેરીફાઈંગ વિલન સ્ટીવન કિંગે ‘ઈટ’માં આપ્યો.